???? ไม่ได้มาเดินที่ The Crystal นานมาก มาคราวนี้ตกใจเลยเพราะมีอาคารใหม่ 3 ชั้นติดแอร์ มีร้านค้าและร้านอาหารมากมายเต็มไปหมด มาวันอาทิตย์บ่ายครับรถเยอะมากหาที่จอดรถได้ยากมาก ที่จริงแวะไปที่เซ็นทรัล อีสต์วิลล์มาก่อนแต่วนหาที่จอดรถอยู่ครึ่งขั่วโมงไม่มีที่จอดเลยต้องวนออกมาที่นี่แทน

???? หลังจากเข้ามาในอาคารก็เดินหาร้านอาหารทาน เดินขึ้นเดินลงอยู่หลายรอบก็ตัดสินใจมาลองที่ร้าน HonAjiดู คล้ายๆว่าเคยเห็นร้านนี้ที่ I'm Park จุฬาครับแต่ไม่เคยลอง 
     พนักงานเอาเมนูมาให้ก็อ่านๆดู เออ...ราคาไม่แพงแฮะ มาติดใจอยู่เมนูนึง Sisen Maramen (95฿)ที่น้องเค้าบอกว่า "น้ำขลุกขลิก" เพราะโดยส่วนตัวชอบทาน'แห้ง'มากกว่า'น้ำ' แถมยังมีรูปพริกอีกซึ่งแปลว่ารสชาติเผ็ด เข้าทางเลยเอาอันนี้แหละ ใส่ไข่พิเศษมาอีกลูกนึงนะ (25฿) ส่วนอีกชามนึงเป็น Tonkotsu Ramen (99฿) เป็นราเมนน้ำซุปสีขาวขุ่นใส่สาหร่าย หน่อไม้ ไข่ต้ม และอีกเมนูนึงเป็น Zaru Ramen (89฿) เป็นราเมนเย็นจิ้มน้ำซอสที่เป็นเหมือนซุป

     Sisen Maramen (95฿) เป็นราเมนน้ำขลุกขลิกรสชาติเผ็ด ในชามจะมีหมูสับกับหน่อไม้ และต้นหอมญี่ปุ่นซอย หลังจากได้ชิมน้ำซุปในคำแรกก็ต้องขอบอกว่ารสชาติดีมากครับเผ็ดกำลังดี ทุกอย่างเข้ากันได้เป็นอย่างดีมาก เส้นราเมนก็ลวกได้ดี ขนาดชามที่เสิร์ฟกำลังดีครับ

     Tonkotsu Ramen (99฿) เป็นราเมนน้ำซุปทงคตซึ ทีแรกสับสนว่าทำไมไม่มีหมูชุบแป้งทอดมาให้ อ๋อ อันนั้นมัน ทงคัตสึ อย่าจำสลับกันนะครับ ชามนี้รสชาติจะsoftกว่า กลมกล่อม ไม่เผ็ด ในชามจะมีหมูชาชู หน่อไม้ สาหร่ายและต้นหอมญี่ปุ่นซอย ชามนี้ก็ผ่านครับ

     Zaru Ramen (89฿) ชามนี้เป็นราเมนเย็นจิ้มกับซอสน้ำซุปก็จะเหมือนที่ทานที่ร้าน Hachiban Ramen น่ะครับ แต่ว่ากรรมวิธีที่นี่ลวกเส้นแล้วติดเป็นก้อนเลยครับ ชามนี้failอย่างมากครับ วาซาบิก็อัดเป็นก้อนแข็งปั้กเลยกว่าจะละลายเล่นเอาแทบแย่เลยครับ ควรปรับปรุงอย่างมากและด่วนที่สุดเลยครับ

     สรุปแล้วโดยส่วนตัวผมว่าร้านนี้ทำราเมนได้รสชาติดี อร่อย ราคาไม่แพง สู้กับเจ้าอื่นได้อย่างสมน้ำสมเนื้อ ถ้าขยายสาขาได้มากขึ้นคิดว่า Hachiban Ramen ต้องคิดหนักแน่นอนครับ ????
